《和刘丈招与康集同游韦杜》
宋代·李复

潏水桥边纵客车，去天尺五访寻初。
按图韦杜风烟在，遗址隋寻锦绣余。
雨后晚花寒寂历，霜前老树半凋疏。
松间有酒来招我，远约相依造隐庐。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。